Totes les mirades cap a la Serra de Tramuntana!\nQuatre esdeveniments esportius es donen cita al calendari Elitechip.net aquest cap de semana on destaca la tornada de la competició a la Serra mallorquina\nÉs una de les proves més esperades de l’any i ha generat molta atenció. És per això que moltes mirades estaran posades aquest cap de setmana a la Tramuntana Travessa que compta amb dues distàncies, 57KM i 127KM. L’esdeveniment comença aquest divendres amb la sortida noctura a S’Arracó a partir de les 22.00 hores. 155 valents s’hi ha inscrit mentre que la de 57KM tindrà la sortida el dissabte a partir de les 8.00 a Deià. Hi ha 414 participants. Tens tota la informació per seguir la cursa a aquest enllaç.\nJa el diumenge, Felanitx acull la tercera edició de la Volta a Sant Salvador, amb la sortida a partir de les 9.30 hores al parc municipal. Es tracte d’una prova cicloturista d’uns 28KM. Aquí teniu tots els detalls.\nA partir de les 10.00 l’activitat passa a Sa Pobla on es disputarà el X Duatló amb sortida al poliesportiu municipal de la ciutat. La cursa començarà amb 5KM de cursa a peu, 25KM de bicicleta de carretera i 2,5KM de carrera a peu. Al acabar tots els participants podran gaudir de la piscina climatitzada i coberta. A aquest enllaç podeu consultar els detalls de la cursa.\nA la mateixa hora Eivissa acull una nova edició de la Cursa de s’Indiot, una prova ciclista que té tres distàncies, els 42KM de la modalitat competitiva, que començaran a les 10.00, els 23KM de la modalitat Cicloturista amb sortida a les 10.10 i a les 10.20 hi ha el Kilòmetr per menors de 12 anys i persones amb mobilitat reduïda. La cursa és gratis i teniu els detalls aquí.\nPer acabar el cap de setmana, Calvià acull a les 10.30 hores l’inici de la Txallenge Cross de Mallorca amb la primera prova Illes Malgrats. Pels adults hi haurà diferents distàncies des dels 4KM als 10KM i hi poden participar no federats. Al acabar, a partir de les 12.30 hores, hi haurà berenar per tots els participants. A més hi ha categories menors amb distàncies adaptades. Les podeu consultar aquí.


Està previst que arribin de manera «gradual», i es desconeix el número exacte d'efectius enviats perquè Interior adequarà el dispositiu a les circumstàncies\ndimarts, 8 d’octubre 2019 - 12:21h\nComença el trasllat d'agents de la Guàrdia Civil i Policia Nacional a Catalunya per la sentència | Catalunya Diari\nEl Ministeri de l'Interior ha començat a traslladar agents de la Policia Nacional i de la Guàrdia Civil a Catalunya per reforçar la presència policial quan es faci pública la sentència de l'1-O, prevista entre finals de setmana i principis de la que ve. Fonts policials han explicat que el trasllat d'agents de diverses unitats, entre les quals antidisturbis, ja ha començat i es farà de forma «gradual». Segons fonts de la Policia Nacional actualment ja hi ha desplaçats a Catalunya 500 efectius d'aquest cos que corresponen a les Unitats d'Intervenció Policial (UIP) i de les Unitats de Prevenció i Reacció (UPR).\nSón procedents de Saragossa, València i Madrid, entre altres, i el contingent va augmentant amb noves arribades com les que han de tenir lloc aquest dimarts. Fonts del Ministeri de l'Interior han concretat que el reforç entra dins la normalitat quan es preveuen mobilitzacions i es fa en coordinació amb els Mossos d'Esquadra.\nInterior adequarà el dispositiu a les circumstàncies\nSegons les mateixes fonts de la Policia Nacional, els agents s'allotgen als hotels habituals de la costa catalana i en algun quarter militar. Segons aquestes fonts, no hi ha una xifra fixa de policies destinats, sinó que Interior vol adequar el dispositiu a les circumstàncies de les protestes.\nInterior vol adequar el dispositiu a les circumstàncies de les protestes | Catalunya Diari\nDes del Ministeri de l'Interior, apunten que l'enviament d'agents té com a objectiu garantir la seguretat en previsió de mobilitzacions, sempre en coordinació amb la policia catalana.\nDe moment estan fent tasques de protecció d'edificis de caràcter estatal, però en cas d'incidents assumiran altres funcions. Les mateixes fonts apunten que les tasques de coordinació amb els Mossos són bones, tot i que en aquesta ocasió no hi haurà un repartiment de funcions com al dispositiu del Consell de Ministres de Barcelona del 21 de desembre del 2018, quan els Mossos es van ocupar de l’ordre públic i les policies espanyoles de la protecció del Consell de Ministres.\nMés de 1.500 agents destinats a Catalunya\nSegons ha publicat aquest dimarts 'El Confidencial', antidisturbis de la Guàrdia Civil d'arreu de l'Estat, a excepció de les Illes Canàries, es desplacen a Catalunya des de Pontevedra, Lleó, Madrid, Saragossa, Sevilla o València.\nL'objectiu és reforçar Catalunya amb 700 membres de la Guàrdia Civil més —dels quals 350 seran antidisturbis— i 800 agents extra de la Policia Nacional que aniran a les principals ciutats catalanes i principalment a Barcelona.\nEl jutge d'Instrucció 7 demana identificar els agents d'Informació que van actuar a Barcelona l'1-O.\nprocés català Policia Nacional Guàrdia Civil 1-O


Bicicleta per a tots els gustos a la Costa Brava i Pirineu de Girona · Natura\nBicicleta per a tots els gustos a la Costa Brava i Pirineu de Girona\nMés enllà dels grans recorreguts amb bicicleta de carretera i de muntanya també hi ha altres alternatives i serveis per descobrir les comarques de Girona sobre rodes. Bicicleta elèctrica, lloguer de material per un dia, rutes personalitzades, allotjaments especialitzats… Us presentem algunes propostes per organitzar la vostra escapada al vostre gust per les comarques de la Costa Brava i el Pirineu de Girona!\nCrèdit: Centre Logístic de Bicicletes\nSi no teniu ganes de suar ni de cansar-vos gaire i sou dels que creieu que les vacances són per fer repòs, la bicicleta elèctrica és una opció ideal! Us permetrà recórrer camins i descobrir espais d’una manera diferent. A més, sigui quina sigui la vostra condició física, la podreu conduir sense problemes. Projectes com Burricleta, eBici o Cicle JK, us ofereixen el lloguer o la compra de bicicletes elèctriques a més de diverses rutes autoguiades amb GPS per espais d’interès de la zona. Un exemple és la proposta que podeu fer amb burricleta guiada per historiadors sobre el viatge que Cristòfor Colom va fer des de Pals, a la Costa Brava, cap a Amèrica. Us atreviu a descobrir la història damunt de la bici?\nSi preferiu pedalar de valent però no voleu carregar amb la bicicleta durant tot el viatge o simplement no disposeu de bicicleta, sempre podeu llogar-ne una a qualsevol dels diversos establiments de la zona, ja sigui per anar per carretera o per anar per muntanya. D’aquesta manera podeu organitzar una sortida d’un dia o més pel vostre compte. Us proposem llogar una bicicleta i deixar-vos portar per Girona i pels paratges naturals de la Vall de Sant Daniel de la mà del Centre Biker Girona. Una manera diferent de fer turisme!\nPer descobrir el territori sobre dues rodes una bona opció és la de reservar una ruta ja organitzada o personalitzada al vostre gust, d’un o més dies. L’Empordà, la Garrotxa, Girona… desenes de carreteres i camins us esperen, ja sigui per carretera o muntanya i per a tots els nivells. Aquí podeu consultar empreses especialitzades en propostes de rutes amb bicicleta. Una d’elles és la d’un cap de setmana de ruta autogiada pedalant per la Vall d’en Bas amb activitats i allotjaments inclosos, organitzada per l’Agència de Turisme Medioambiental (ATMA). Ja sigui amb amics o família, una bona opció que combina esport i turisme!\nCrèdit: Pere Duran\nI tant si decidiu llogar bicicletes com dur les vostres podeu allotjar-vos a qualsevol dels allotjaments bike friendly de la zona amb instal·lacions condicionades per a ciclistes i que també organitzen activitats sobre dues rodes. Una proposta engrescadora és la d’enllaçar els Pirineus amb la Costa Brava allotjant-vos als quatre Albergs de la Costa Brava Pirineu de Girona passant per Sant Joan de les Abadesses, la Vall d’en Bas, Banyoles i Llançà.


El descens de la producció de garrofes redueix el nombre de robatoris a les Terres de l'Ebre ~ EbreDigital.cat\nLa baixa collita de garrofes d’aquesta temporada a les Terres de l’Ebre i l Camp de Tarragona ha tingut com a conseqüència visible una reducció del nombre de robatoris denunciats al camp. A les Terres de l’Ebre, els Mossos han rebut aquesta campanya 16 denúncies per un total de 14.800 quilos. El 2018 en van ser 25 i 22.300 quilos. Unes xifres que, segons els pagesos, en cap cas signifiquen que el fenomen estigui lluny de disminuir: a banda de la poca producció, diuen que molts deixen de denunciar desenganyats per les escasses repercussions penals als lladres. Els Mossos, per la seva banda, reclamen que, més enllà del tràmit, se’ls informi de qualsevol incident per poder actuar.\n“De robatoris en continuen havent. Passa que enguany, com hi ha menys producció, és molt normal que n’hi hagi menys i menys quilos decomissats. Però de robatoris en segueixen havent: si no estan robant en una zona ho estan fent en una altra”, lamenta Manel Lleixà, president de la cooperativa Soldebre. Creuen doncs que les dades de Mossos, i que indiquen un descens dels robatoris denunciats, s’han d’analitzar amb pinces: hi ha hagut poca collita i els pagesos ja no estan disposats a perdre més dies de feina fent tràmits policials i judicials sense resultats dissuasius.\nDe fet, la sensació generalitzada al sector i que es manté durant els últims anys és, segons Lleixà, que la majoria d’afectats renuncia a denunciar davant la policia aquests fets. “Al final passa que molts fan denúncies, agafen als lladres, van als jutjats i no s’aclareix res. Ni penes, ni res. No arriben al delicte màxim, són gent insolvent. La gent s’ha desmoralitzat. Molts passen de fer denúncies i alguns arrenquen garrofers perquè quan venen a les finques i els roben les garrofes molts s’encaren als propietaris, com si no passés res”, argumenta. En alguns casos, aquests enfrontaments han acabat amb agressions físiques. Això, reconeix, genera “temor”.\nEn el cas de les Terres de l’Ebre, on la producció pot situar-se entre els 10 i els 15 milions de quilos anuals, les actuacions dels Mossos han permès enguany recuperar 4.000 dels prop de 15.000 quilos denunciats.


Puig demana als clubs i a les autoritats un esforç "per a traure els violents del futbol" - Diari La Veu\nEscriba el número 177257\nAquests passat diumenge es va produir una multitudinària baralla entre aficionats de l\_'Hércules i el Castelló.\nEl president de la Generalitat, Ximo Puig, ha demanat que s'unifiquen esforços entre clubs i autoritats "per a traure els violents del futbol i de tots els esports", en al·lusió als incidents protagonitzats per seguidors ultres abans del partit entre l'Hèrcules i el Castelló d'aquest diumenge.\nHores abans de l'inici de la trobada que s'anava a disputar a l'estadi Rico Pérez es va produir una multitudinària baralla entre grups violents de tots dos clubs que es va saldar amb set ferits i tres detinguts.\n"Són persones que no atenen a la convivència i han de rebre la resposta jurídica corresponent. Estic segur que les Forces de Seguretat de l'Estat i el món judicial actuaran en conseqüència", ha assenyalat Puig, aquest dimecres, en l'acte d'obertura de la Fira Destaca 2018.\nEl cap del Consell ha insistit a sol·licitar col·laboració i conjuminar esforços per a traure els violents de l'esport perquè "l'única cosa que fan és utilitzar l'esport per a alterar la convivència". A més, també ha remarcat que a aquestes persones "no els agrada l'esport, els agrada la violència".\n"Són una minoria les persones que actuen de forma salvatge i el que cal fer és actuar amb contundència amb els que així ho fan, ja que hi ha qui no es porta d'una forma adequada ni en el futbol ni en altres esdeveniments", ha manifestat.\nPuig també ha demanat que no es "criminalitze" la gent que va al futbol perquè en la seua majoria es comporta d'una manera "adequada".\n"Hem de treballar per a evitar que grups minoritaris continuen liderant l'espai públic", ha indicat Puig.\nEscriba el número 342229


Activen un dispositiu per foragitar l'ós Goiat i modificar el seu comportament\nviurealspirineus 20:09 05/07/18\nNo es descarta capturar-lo i extreure'l del medi, si bé aquesta decisió requerirà d'un sòlid posicionament tècnic i d'un consens intergovernamental. Els darrers dies hi ha hagut una forta pol·lèmica política a l'Aran derivada dels darrers atacs de Goiat a diferents ramats de bestiar\npirineus amb per seu pirineu com\nGoiat, en una imatge del 6 de juny del 2016\nLa Generalitat, el Conselh Generau d'Aran i l'Officine National de la Chasse et de la Faune Sauvage de França han posat en marxa un dispositiu per intensificar les mesures per dissuadir l'ós Goiat, l'últim exemplar alliberat als Pirineus, d'acostar-se al bestiar. Consisteix a aplicar bales de goma/cautxú, trets a prop, sorolls, llums i la utilització de repel·lents o electricitat en les seves preses perquè, quan s'acosti al bestiar o retorni a menjar les restes de la seva presa, com solen fer els ossos, tingui una experiència aversiva severa i modifiqui el seu comportament. Concretament, des del mes d'abril s'han registrat 14 atacs d'aquest exemplar, dels quals un a França; 12 a la Val d'Aran; i un al Pallars Sobirà. Els darrers s'han produït aquesta mateixa setmana a l'Aran, causant 15 baixes (sis eugues i quatre poltres, quatre ovelles, una cabra i dues baixes a arnes). Ara mateix, no es descarta cap opció, inclosa la de capturar-lo i extreure'l del medi, si bé aquesta decisió requerirà d'un sòlid posicionament tècnic i d'un consens intergovernamental a escala regional, estatal i comunitària.\nL'anàlisi efectuat per l'equip expert de seguiment transfronterer de l'os als Pirineus (GSTOP) ha constatat que en Goiat presenta un comportament predador anòmal per la seva intensitat i per la seva tendència a atacar ramaderia equina, que sol pasturar sense vigilància i fora de tancats de protecció. Per contra, no presenta d'altres comportaments que podrien considerar-se problemàtics: no busca ni està habituat a la presència humana, no ataca reiteradament, i no presenta tampoc un comportament clarament agressiu espontani reiterat, amb aproximacions directes i gestos, mirades i moviments inequívocs que podrien acabar en atacs.\nDesprés d'avaluar el seu comportament i el nombre i tipologia dels atacs a bestiar atribuïts a aquest exemplar des de la fi de la hibernació, l'equip s'ha mostrat sorprès per l'intens comportament predador d'aquest exemplar i la seva predisposició cap al bestiar equí, cosa no habitual. Per contra, evita els ramats d'oví vigilats per gossos de protecció i pastor, fet que demostra l'efectivitat d'aquesta mesura preventiva que fa anys que s'aplica.\nEl GSTOP farà una nova reunió durant la segona quinzena de juliol per valorar els resultats i proposar les accions que convinguin en relació a la gestió de l'exemplar. No es descarta cap opció, inclosa la de capturar-lo i extreure'l del medi, si bé aquesta decisió requerirà d'un sòlid posicionament tècnic i d'un consens intergovernamental a escala regional, estatal i comunitària. Amb el grup expert hi ha col·laborat la Fundación Oso Pardo i han estat consultats diversos membres de la International Association for Bear Research & Management, i del comitè científic internacional del projecte Piroslife de reintroducció de l'os bru al Pirineu. Per a properes reunions, es preveu la presència d'experts de l'Administració General de l'Estat.\nGoiat va ser dut als Pirineus per mirar de trencar l'endogàmia existent en la població actual i hi ha força indicis de que ha actuat ja en aquest sentit.\nLa Federació d'entitats ecologistes de Catalunya EdC i IPCENA han demanat la convocatòria d'una trobada en forma de jornada de treball al Pirineu, entre l'òrgan coordinador del projecte de seguiment de l'os als Pirineus, els sectors afectats i interessats, institucions i entitats ambientals, que permetin conèixer la situació real, la presa d'accions i protocol aplicat i les propostes extraordinàries a activar per tal de millorar i revertir la situació actual. Els ecologistes demanen la creació d'un òrgan de participació social que permeti millorar la informació la col·laboració i el consens, imprescindible entre totes les parts per superar la situació actual.\nLes entitats ecologistes consideren que manca informació i que aquesta es bàsica per impulsar aquest projecte per tal d'aplicar solucions més efectives i millorar la coordinació i el consens entre totes les parts tant necessari en la recuperació d'aquesta espècie.\nEls nous criteris del Comitè Olímpic Internacional (COI) apropen els Jocs d’Hivern a la Val d’Aran\nUnió de Pagesos reclama la captura de l'os Goiat


El BLOC lamenta que el PP local no defense els interessos de la seua ciutat davant la Generalitat. Gandia, 27 de desembre de 2012.- Una a una, el PP ha fet valdre la seua majoria absoluta a les Corts Valencianes…\nHa faltat Paco Candela, nacionalista compromés i ex regidor a l’Ajuntament de Gandia. L’acompanyarem esta vesprada, a partir de les 17 hores (soterrament), al Tanatori Mondúver de Gandia. Des del BLOC-Compromís de Gandia volem destacar el seu compromís amb…\nJornada ‘Compromís amb les Comarques Centrals Valencianes’\nJornada-debat de regidors i alcaldes del BLOC-Compromís per definir el present i el futur de les Comarques Centrals Valencianes. Els regidors i regidores debatran al voltant del document ‘País Valencià i problemàtica territorial: el cas de les CCV’, redactat per…


Hem atès 2.341 persones el 2018, un 23% més que l’any anterior – Arrels Fundació\nAllotjament, Dades, Notícies, Persones sense llar\n10.000 tortells de Reis us volen donar les gràciesXifres que trenquen prejudicis sobre les persones sense llar\nArrels | 10/01/2019\nEl nombre de persones ateses a Arrels ha tornat a augmentar. El 2018, vam atendre 2.341 persones, un 23% més que el 2017 i un 72% més que fa cinc anys. Moltes d’aquestes persones s’han adreçat a nosaltres buscant serveis bàsics i demanant orientació. Els reptes són molts perquè el nombre de persones que viuen al carrer a Barcelona augmenta i és difícil accedir a habitatge a preu assequible.\nLes dades que us expliquem a continuació és refereixen al 2018 però encara són provisionals. Cap al mes de març publicarem les xifres definitives amb la memòria anual.\nDurant el 2018, a Arrels hem atès 2.341 persones sense llar. Es tracta d’una xifra que des de fa anys no para de créixer i que, només comparat amb el 2017, significa un 23% més de persones. De les 2.341 que hem atès, a més d’un miler les hem conegut per primera vegada durant els últims dotze mesos.\nA totes aquestes persones les hem atès de diferents maneres: visitant-les directament al carrer, oferint serveis bàsics com una dutxa o un lloc estable per guardar les pertinences, garantint l’allotjament, escoltant-les i orientant-les sobre els recursos que existeixen a Barcelona on també poden trobar ajuda, etc.\nL’equip de carrer d’Arrels ha visitat 523 persones durant el 2018. Es tracta de persones amb una situació de carrer cronificada i a les quals les hem visitat més vegades durant els darrers dotze mesos per saber com es troben, què necessiten i generar llaços de confiança que permetin transformar aquesta situació de carrer.\nEl nombre de persones ateses per Arrels ha augmentat sobretot al centre obert, on les persones poden resguardar-se i troben serveis bàsics. Pel centre obert han passat 1.941 persones durant el 2018; això significa un 24% més que l’any 2017 i un 91% més que fa cinc anys.\nDe totes aquestes persones, 843 han fet ús del servei de dutxes i més d’un miler han fet ús del rober. En molts casos, aquests serveis higiènics s’han ofert de manera puntual a persones que s’adrecen a nosaltres perquè estan tramitant l’accés als centres municipals i, mentrestant, necessiten dutxar-se i canviar-se de roba. Destaca el fet que el servei de consigna ha estat a la seva màxima capacitat durant tot l’any i ha ofert un lloc estable on deixar les seves pertinences a unes 900 persones. A Barcelona, no existeix cap servei de consigna estable municipal.\nDes del centre obert d’Arrels també hem intentat donar resposta a més de 1.360 persones sense llar que han vingut a demanar un cop de mà per dutxar-se, canviar-se de roba o accedir a un allotjament. En molts casos hem pogut oferir una resposta a necessitats bàsiques però en moltes altres ocasions només hem pogut escoltar a la persona i orientar-la i assessorar-la sobre els recursos que existeixen a Barcelona per a persones sense llar.\nA la ciutat de Barcelona viuen un miler de persones al carrer, segons l’últim recompte nocturn organitzat el mes de maig del 2018. Es tracta d’una dada de mínims i que en els darrers deu anys ha crescut en un 45%. L’augment de les situacions de sensellarisme coincideix també amb la complicada realitat per accedir a habitatge de preu assequible.\nEn aquest sentit, des d’Arrels hem garantit l’allotjament a 237 persones que han viscut al carrer. Ho hem pogut fer amb pisos individuals i compartits -on viuen més de la meitat de les persones a les quals garantim l’allotjament-, amb la llar residencial Pere Barnés –que acull persones sense llar amb una salut fràgil-, amb habitacions de lloguer i amb dos espais de baixa exigència que durant el 2018 s’han consolidat.\nLa importància d’implicar-se\nCada vegada més persones creiem que aconseguir #ningúdormintalcarrer és possible. Gràcies per sumar-vos-hi!\n387 voluntaris i voluntàries heu donat suport continuat en serveis d’atenció, però també en tasques administratives, de manteniment o sensibilització.\n4.703 persones sòcies i donants heu contribuït econòmicament per tirar endavant la tasca d’Arrels.\n4.180 estudiants heu participat en xerrades de sensibilització per saber més sobre el sensellarisme.\n254 empreses i un centenar d’iniciatives particulars heu sumat el vostre granet de sorra.\n3 thoughts on “Hem atès 2.341 persones el 2018, un 23% més que l’any anterior”\nLola Carrasco Montalbán ha dit:\n29 de Gener de 2019 a les 13:52\nEs meravellós que persones com vosaltres feu tot el possible, per donar unes millors condicions de vida a totes aquestes\npersones que ho necessiten, per circumstancies adverses de la vida.\nGràcies per existir i per fer un mon millor!\n29 de Gener de 2019 a les 15:09\nFelicitats per la tasca que feu.\n29 de Gener de 2019 a les 18:01\nEndavant!!! La vostra causa i els vostres esforços són importantíssims. Felicitats per la dedicació i el temps que hi esmerceu.


3 — Destreses interculturals\n"Per comunicar-nos de forma efectiva, hem d’adonar-nos que tots percebem el món de manera diferent i utilitzar aquest coneixement com a guia per a la nostra comunicació amb els altres."\nSegons Coyle et al. (2010), un dels trets d’una classe d’AICLE efectiva és l’adquisició d’una consciència intercultural cada cop més profunda. Una de las diferències clau entre l’AICLE i l’EF és que l’AICLE aporta un context significatiu i l’ús d’una llengua estrangera com a eina per explorar i construir el significat (Harrop, 2012: 66). Això ofereix als estudiants l’oportunitat d’usar la llengua vehicular per participar en interaccions significatives i fins i tot d’usar el coneixement adquirit fora de la classe també.\nPerò, exactament com pot potenciar-se el coneixement intercultural a la classe d’AICLE? Sudhoff (2010) suggereix tres maneres principals de permetre i facilitar l’aprenentatge intercultural en aquest context:\n1. Les persones que dissenyen els currículums d’AICLE, els autors de materials i llibres de text, els formadors de docents, els professors i els alumnes haurien de desenvolupar major consciència del potencial que aporta un context AICLE per desenvolupar destreses interculturals.\n2. Els materials d’aprenentatge haurien d’analitzar-se detectant semblances, diferències i la perspectiva de l’autor.\n3. Pel que fa a les metodologies docents, en contextos AICLE caldria optar per paradigmes centrats en l’alumne que potenciïn el treball per tasques i per projectes, l’autenticitat i l’orientació al món real.\nAquestes oportunitats d’aprenentatge ofereixen una pràctica ideal per a situacions de la vida real al país de la llengua meta, cosa que permet als estudiants començar a prendre contacte amb el context intercultural fins i tot sense marxar del seu país d’origen.\n1 — Considereu que l’EMI atreu els estudiants internacionals?\n2 — Considereu que l’EMI genera un ambient diferent a la classe?\n3 — Canvien d’alguna manera les vostres sensacions quan la vostra classe de contingut s’imparteix a través d’una llengua que no és la vostra primera llengua?\n1 – Per què els estudiants es matriculen en assignatures d'EMI?\nPortem a terme un estudi en el qual vam entrevistar estudiants que estaven matriculats en programes d'EMI, que van asseverar que el que els havia atret d’aquestes assignatures era que s'impartien en anglès. Per tant, sembla que la tendència és que els estudiants estan interessats en aquest terreny i miren universitats i plans d'estudi; si un s’ofereix en anglès o té més assignatures en anglès ho veuen com un plus: " és un plus que el meu pla d'estudis s'imparteixi en anglès perquè aprenc el meu àmbit, la meva especialitat, i també practico anglès i tinc l'oportunitat de millorar el meu coneixement ". I sembla que també el vinculen al seu futur. Així que els vam preguntem com veuen l'anglès en el seu futur, tots ells creuen de veritat que usarien l'anglès en els seus futurs treballs, i pensen que estudiar en anglès els beneficiaria en el futur.\n2 – Com pot una classe d'EMI fomentar una actitud internacional?\nCrec que per respondre aquesta pregunta hem de pensar en què és exactament l'EMI i qui hi participa. L’EMI són assignatures, plans d'estudis de grau, que s'imparteixen en llengua anglesa en països de parla no anglesa. Els participants són els professors, que sovint són estrangers o locals, així com els estudiants, que poden tenir el mateix origen lingüístic o ser de fora. Cada context serà una mica diferent. I també es barregen parlants nadius com a professors o estudiants. Així que hi ha una barreja, i cada context és diferent, però crec que en general cada vegada que s'uneixen totes aquestes cultures es crea un entorn molt positiu per compartir coneixement i destreses, i augmentar el coneixement i la consciència intercultural, i tenir una actitud positiva, crec. Per tant, crec que si es gestiona correctament, pot potenciar de veritat l'actitud internacional.\n"En general, cada cop que tenim una trobada de diferents cultures, es crea un ambient molt positiu per compartir coneixement i destreses, i augmentar la consciència intercultural, el coneixement i un punt de vista positiu."\nDoneu una ullada a la vostra classe d’AICLE o d’EMI. És molt possible que hi hagi estudiants procedents de molts països.\nSi sou estudiant, feu el primer pas per conèixer les diferents cultures de la vostra classe.\nSi sou docent, intenteu deixar una mica de temps durant la classe per possibilitar-ho. Animeu els vostres estudiants a desenvolupar les destreses interculturals aprenent tot el que puguin de les persones de la classe.


L'experiment sobre fake news d'un fotògraf de l'agència Magnum que ha enganyat tothom\nLa façana d'un edifici de Veles, a Macedònia del Nord\nEl llibre "The book of Veles", de Jonas Bendiksen, pretén conscienciar de la facilitat de crear fake news amb la tecnologia\nPaula Florit Gomila/Núria Vilà Coma 24/01/2022 - 12.38 Actualitzat 25/01/2022 - 19.02\nAbans de conèixer tota la història, et proposem un petit exercici. Observa bé les següents fotografies i respon: et semblen reals?\nUn parc aquàtic a la ciutat de Veles, a Macedònia del Nord (Jonas Bendiksen)\nPilars de formigó a Veles, a Macedònia del Nord (Jonas Bendiksen)\nL'extraradi de Veles, a Macedònia del Nord (Jonas Bendiksen)\nSi la resposta a la pregunta és que sí, formes part de totes les persones que el fotògraf Jonas Bendiksen ha aconseguit enganyar. No pateixis, era l'objectiu del seu experiment: crear imatges falses per conscienciar-nos de la facilitat que ens entabanin.\nLa idea li va sorgir arran d'una història real. Amb l'arribada de Donald Trump a la presidència dels Estats Units, Bendiksen va posar un ull en la quantitat d'informacions falses que corrien, especialment a les xarxes socials, i la seva influència en l'opinió pública.\nVa ser llavors quan el fotògraf noruec, de l'agència Magnum, va sentir a parlar de Veles, una població a Macedònia del Nord, que es va convertir en un centre de producció de fake news. Joves sense feina van trobar en aquesta indústria d'algoritmes i pirateria digital una manera d'obtenir ingressos, que alhora influïa en la política dels Estats Units.\nJoves de Veles treballant per crear fake news --imatge falsa -ja ho podem dir- creada per Jonas Bendiksen-- (Jonas Bendiksen)\nA partir d'aquí, Bendiksen viatja a Veles i es planteja el seu repte: publicar un llibre amb fotografies i notícies totalment falses. Va realitzar fotos a llocs buits, hi va incorporar els personatges amb la mateixa tecnologia amb què es fan els videojocs i hi va afegir textos creats amb intel·ligència artificial.\nEl resultat és el llibre "The Book of Veles". El fotògraf ho ha explicat a TV3:\n"Vaig crear una història falsa sobre els productors de fake news i vaig inserir a les imatges avatars en 3D generats per ordinador. Són bàsicament personatges de videojocs. Sembla fotoperiodisme en un sentit clàssic, però, és clar, és una completa falsificació."\nVols veure com ho va fer? Aquí en tens un tast de mig minut:\nNomés alguns membres de l'agència Magnum i el seu cercle més proper sabia la veritat del projecte. Bendiksen pensava que al cap de poc de la publicació del llibre, algun lector descobriria el seu engany.\nPerò no va passar, va anar creixent l'admiració pel projecte i fins i tot se'l va convidar al prestigiós festival Visa pour l'Image a Perpinyà, sense que ni els organitzadors en sabessin res. Ell mateix ho lluïa a Instagram:\nEl fotoperiodista assegura que va posar "moltes pistes pensades perquè la gent sospités" i que ell creia que seria així. Però veient que no passava, va ser ell mateix qui va crear comptes falsos a les xarxes socials per qüestionar el seu projecte.\nI a finals de setembre de l'any passat, finalment l'agència Magnum revela el secret en una entrevista a Bendiksen a la seva web, moment en què diu sentir-se alliberat. A través de Twitter, deia que podria tornar a ser un "ciutadà honest":\nFinally, I can be a good honest upright citizen again. If you already have The Book of Veles, I hope you still like it.... https://t.co/Sy7QWneOg9\n Jonas Bendiksen (@Jonasbendiksen) September 17, 2021\nL'objectiu de tot plegat, segons l'autor, és que prenguem consciència de la facilitat de crear contingut fals amb total aparença de realitat.\nEl projecte pretén educar-nos com a ciutadans per ser més crítics, i també alertar la indústria periodística i de la fotografia documental sobre en com de bona ja s'ha convertit la tecnologia. No estem parlant d'escenaris futurs llunyans.\nAmb tot, Jonas Bendiksen ens aconsella:\nQuan veiem informació, imatges o vídeos a les xarxes socials, abans de compartir-los, ens ho pensem un moment. Que pensem: què en sé jo d'aquesta informació? Quin és l'objectiu d'aquesta informació i d'on prové? Què en sé, de la seva font? Crec que la batalla contra les fake news comença en aquest punt.\nDe moment, el llibre "The book of Veles" està esgotat a totes les llibreries.\n"The Book of Veles", l'engany d'un fotògraf per alertar sobre les fake news


▷ ⭐Definició de mercadeig⭐ - Significat, Exemples i Sinònims\nelcorrector.cat » Definició de mercadeig\nDefinició de mercadeig\nara pots trobar La definició i diversos exemples de com utilitzar la paraula mercadeig, en aquesta web de correccions ortogràfiques pots trobar com es pot usar en un context real aquest mot i fer servir un dels sinònims que et recomanem de la llista completa que trobaràs aquí també veuràs la seva Definició perquè et sigui moltíssim més fàcil entendre què significa mercadeig.\nAcció de mercadejar; l’efecte.\nSinònims de mercadeig\n¿Cóm es diu mercadeig en castellà? / ¿Cómo se escribre y se dice mercadeig en catalán?\nSi vols aprendre com es diu en castellà mercadeig has de saber que la seva traducció és mercadeig pots descobrir en la nostra pàgina web més exemples en català perquè et sigui més fàcil contextualitzar-la en castellà.\nExemples de com utilitzar mercadeig\nAquests són productes que els clients busquen i estan sòlidament […] recolzats per esforços de màrqueting i publicitat.\nEn entrevista a CMA News, l’executiu esmenta exemples pràctics d’accions eficients amb mercadeig mòbil.\nNo hem amagat […] el nostre desgrat pel mercadeig del Justus Lipsius […] que va donar peu a la seva designació.\nTambé ens permetrà exportar la nostra marca […] gurmet i model de màrqueting a un país que aquesta […] redescubriéndose després d’haver portat […] a la justícia a la infame organització «sender lluminós» el 1992.\nSolair li ofereix tot el que necessita, incloent fins a la […] instal·lació i el suport de mercadeig.\nEls 23 participants i els 80 observadors van convenir en l’elaboració d’inventaris individuals per països del […] patrimoni documental i activitats de preservació i conservació connexes, i en […] la promoció d’estratègies de màrqueting.\nAixò fa que conceptes nous com […] maneig forestal i mercadeig siguin menys abstractes.\nS’encarrega […] de l’inventari, mercadeig i distribució […] de subministraments a tot el món.\nAquesta secció […] conté missatges de màrqueting i transaccions […] reeixides, i missatges per indicar quan comença o finalitza una promoció.\nEl mercadeig interactiu no és només una eina de comunicació, […] l’objectiu no és comunicar, és actuar!\nElaboració d’un pla de màrqueting a escala nacional […] i internacional.\nNo enviem avisos de màrqueting ni recopilem […] informació de nens menors de 13 anys.\nEntre aquests negocis es trobaven petits magatzems de licor, venda de fruites, galetes i cacauet, […] producció d’aliments i mercadeig.\nDonem suport a elles en desenvolupar una […] estratègia de màrqueting i vendes.\nPer tant, en […] lloc d’ensenyar-mercadeig, em vaig passar tres setmanes […] estructurant una junta directiva i algunes normes operatives.\nEstem interessats en trobar triomfadors destacats que desitgin […] ocupar llocs d’administració, ingrés de dades, […] comptabilitat, vendes, màrqueting o internat en la nostra […] organització.\nL’escàndol és de tal […] magnitud, que algun distingit aspirant ha renunciat a les seves legítimes pretensions, avergonyit del mercadeig en què s’han convertit les negociacions sobre els nomenaments.\nA mesura que transformem els nostres […] […] canals de distribució en una via de comunicació més efectiva amb els consumidors, les nostres estratègies de màrqueting evolucionen impactant cada vegada més la decisió de compra en el punt de venda, activant de aquesta manera el consum.\nLa llei federal dóna […] el dret de limitar alguna, però no tota activitat de màrqueting de les nostres afiliades.\nTé dret a sol·licitar que aturem el processament de les seves dades personals per mercadeig directe o investigació de mercats.\nI realment danyen la capacitat del sector tabaquer d’usar els […] paquets com a eines de màrqueting «.\nAllà s’ha d’explicar com s’utilitzarà la informació que vostè proporcioni i si hi ha manera de no […] participar en els programes de màrqueting.\nAra està treballant per desenvolupar una […] estra-tègia més sòlida de màrqueting per atreure més negoci.\nA partir d’aquesta […] capacitació, desenvolupem eines de màrqueting que fem servir cada vegada que sorgeixen preguntes «.\nShawn havia trobat […] una companyia de màrqueting en xarxa que va despertar […] el seu interès i va decidir donar-li una oportunitat.\nI és així, com hem creat […] materials de màrqueting i activitats […] per poder donar suport completament aquest model.\nDurant aquest mateix any, factoring internacional i local van realitzar una […] reeixida assignació i mercadeig de productes a […] clients ja existents.\nSi vostè prefereix que no divulguem la seva informació personal no pública a tercers no afiliats o informació de màrqueting a les nostres afiliades, vostè pot optar per quedar fora d’aquestes divulgacions ordenándonos a no fer les mateixes (amb excepció de les divulgacions permeses per llei).\nL’associació formalitza la relació que les dues empreses ja tenen […] i permetrà realitzar mercadeig creuat, esdeveniments conjunts […] i altres formes de cooperació.


Resultats positius del projecte experiència del pacient durant la pandèmia de Covid-19 - Germanes Hospitalàries\nResultats positius del projecte experiència del pacient durant la pandèmia de Covid-19\nLa Dra. Pérez va introduir la presentació dels resultats del projecte experiència del pacient\nEls resultats obtinguts amb el projecte experiència del pacient durant la primera i segona onada de la pandèmia de Covid-19 a l'Hospital Sant Rafael es van presentar, el 12 de març, a la sala d'actes del Centre.\nLa Comissió de Qualitat de l'Hospital Sant Rafael, amb el suport d'Athenea Solutions, ha estat l'encarregada d'impulsar accions per incorporar la metodologia de l'experiència del pacient, un dels objectius del Pla Estratègic del Centre.\nAixí, els assistents a la sessió del 12 de març van ser els membres de l'equip XPA (experiència del pacient) de l'Hospital Sant Rafael, definit per la Comissió de Qualitat, i van ser els qui van aportar al projecte la perspectiva professional.\nDels resultats obtinguts en la fase del treball de camp, que va consistir en entrevistes a pacients, familiars i cuidadors, les valoracions es van dividir entre l'abans de l'ingrés a l'Hospital, el durant i el després.\nDurant l'estada a l'Hospital Sant Rafael, les persones entrevistades destaquen la bona atenció mèdica i humana, l'amabilitat i el tracte personalitzat. També van valorar molt positivament els exercicis de rehabilitació i la possibilitat de fer videotrucades a familiars. Entre els aspectes a millorar s'observa la qualitat de la informació rebuda pel que fa al tractament, la comprensió de l'informe a l'alta i la gestió d'èxitus amb familiars.\nLes conclusions de la primera experiència del pacient a l'Hospital Sant Rafael, que van ser escoltades amb molta atenció pels assistents, serviran per marcar el camí de millora de la qualitat assistencial al Centre, amb la incorporació de la veu i l'experiència dels pacients i els seus familiars i cuidadors.


L’ajuntament dedica prop de 200.000 euros per millorar la Via Verda - Ajuntament d’Alcoi\nPublicada el dia 17/01/2020\nL’ajuntament dedica prop de 200.000 euros per millorar la Via Verda\nL’ajuntament d’Alcoi ha fet diverses millores en la Via Verda amb una inversió total de 195.234,44 euros per quatre actuacions diferents que faran una zona més segura, millor senyalitzada i més còmoda per a totes les persones que gaudeixen d’aquest paratge.\nPel que respecta a la seguretat hi ha dues actuacions, ja que l’ús intensiu de la Via Verda fa necessària l’actuació constant per a la seua millora i actualització. El traçat d’aquesta travessa nombrosos barrancs i rieres mitjançant terraplenats de gran longitud i altura. Són aquests trams on resulta necessària l’actuació per a la millora de la seua seguretat. L’actuació executada ha consistit en la instal·lació d’una barrera de seguretat de fusta tractada amb autoclau per a exterior al perímetre del vial a aquelles zones que presenten major risc. Amb una longitud total de barrera de seguretat instal·lada de 850 metres. El pressupost d’execució ha estat de 31.996,64 euros.\nDintre de les actuacions constants per al manteniment de la funcionalitat com de la seguretat de la via verda, es va detectar la necessitat d’actuar sobre el frontis del túnel Ombria del Manco per a evitar i solucionar els problemes d’estabilitat i despreniment al seu parament exterior, en concret el frontis corresponent al vessant Nord-est que s’ha estabilitzat. El cost de la intervenció ha sigut de 10.424,88 euros.\nPel que fa a la millora del paviment, dins de les obres corresponents a l’Eix per a ciclistes i vianants finançat amb fons FEDER, s’ha rehabilitat el ferm de la Via Verda mitjançant la reposició del tot-u i de la mescla bituminosa. Aquest presentava assentaments i fissures que podien suposar un perill per als usuaris, així com una pèrdua de comoditat. La intervenció va tindre un cost de 146.116,32 euros.\nFinalment indicar que en els pròxims dies es durà endavant una millora de la senyalització a les vies ciclistes d’Alcoi. Amb una senyalització específica que permeta informar convenientment als diferents usuaris pel que s’ha previst la instal·lació d’uns panells informatius a diferents punts que permeten fer un bon ús de l’espai. L’actuació prevista consisteix en la instal·lació d’uns panells informatius de grans dimensions a manera de tòtems de 2 m d’alçada i 0,50 m d’amplària. Aquests contindran la informació bàsica del vial, les seues limitacions i normes d’ús necessàries per als usuaris. El pressupost d’execució és de 6.696,60 euros.\n«Treballem per a tindre en les millors condicions possibles els nostres paratges no només amb actuacions de manteniment, hem fet una sèrie d’inversions molt importants en la via verda d’Alcoi, complementant l’eix per a ciclistes i vianants hem millorat tant el paviment, com la informació amb uns panells i la seguretat amb unes baranes que delimiten la mateixa via verda i que fan que aquesta zona tan utilitzada per alcoianes i alcoians i també per moltíssima gent que ens visita estiga actualitzada i de la millor forma possible per al seu aprofitament», ha explicat el regidor d'Obres i Serveis Jordi Martínez.\nHa fet millores de seguretat, senyalització i paviment


El sector del llibre ja es planteja un Sant Jordi sense firmes | Cultura | EL PAÍS Catalunya\nBarcelona 12 MAR 2020 - 21:06\tCET\nLa Rambla per Sant Jordi, plena de gent. MASSIMILIANO MINOCRI\nEntre 1,2 i 1,5 milions de persones van sortir al carrer a Barcelona l'any passat per Sant Jordi, atapeint enclavaments com la Rambla, la plaça de Catalunya, el passeig de Gràcia i la Rambla de Catalunya. Ningú ho diu en veu alta, però aquesta màgica manifestació de la grandesa cívica de la jornada del 23 d'abril és el que està posant en escac la celebració de la diada aquest any a causa de l'impacte de la pandèmia del coronavirus. Així, el sector del llibre ja s'està preparant per un Sant Jordi light, que, en el millor dels escenaris, es faria sense les tradicionals parades als carrers ni la presència dels escriptors signant exemplars.\nEn aquest supòsit, el ritual del lector i la firma a l'aire lliure, bona part de l'essència de la festivitat, es podria desplaçar a una jornada especial cap a finals de juny, segons coincideixen a fixar diverses fonts consultades per aquest diari. Mentrestant, per Sant Jordi, l'aposta seria mantenir les llibreries obertes, regulant-hi l'accés per evitar aglomeracions. Si s’apliquen mesures governamentals tan estrictes com les que s'estan duent a terme a Itàlia, on s'ha obligat a tancar tots els comerços, excepte les farmàcies i botigues d'alimentació, es podria arribar a ajornar tota la diada a una data encara per determinar.\nEl sector, en qualsevol cas, treballa amb la idea que Sant Jordi no se suspengui per poc que es pugui, a diferència de la decisió adoptada ahir mateix pels organitzadors de la Fira del Llibre de Madrid, que van decidir traslladar l'esdeveniment previst per al maig a l’octubre. I és que la càrrega simbòlica de Sant Jordi és tan irrepetible com sensible al canvi d'aquesta data màgica, com s'ha demostrat quan s'ha traslladat en el calendari forçada per alguna festivitat. Després hi ha la seva transcendència econòmica: en unes 14 hores es venen 1,64 milions de llibres, amb un valor de 22,16 milions d'euros. Unes xifres que, segons la ubicació i la tipologia de la botiga, poden arribar a suposar del 7% al 30% de la facturació anual d'una llibreria... en un sol dia.\nPer incrementar la incertesa del sector, s'afegeix que la complexa maquinària que comporta Sant Jordi ja està en marxa. “La campanya amb els catàlegs, ofertes i seleccions dels llibreters està pràcticament acabada; ara ja ens trobem en la fase del moviment logístic de les comandes”, situa Martí Romaní, president del Gremi de Distribuïdors de Publicacions de Catalunya. “És incipient, però ja haurem servit entre un 5 i un 10% dels llibres de Sant Jordi”, calcula Romaní, que, per evitar mals majors, fixa com a data límit perquè el sector prengui una decisió d‘aquí a “8 o 10 dies”.\nA les altres dues baules de la cadena, la crisi del coronavirus també els comporta inquietuds importants: les editorials tenen als magatzems un notable estoc d'exemplars dels títols amb més demanda, mentre que els llibreters han fet comandes pensant en unes firmes de llibres que potser no s'arriben a fer.\nLa situació complica, a més, una gestió econòmica que normalment ja és prou complexa, ara amb possibles prolongacions del temps que els llibres es deixen en dipòsit a les llibreries per part dels distribuïdors o com i fins quan s'apliquen els descomptes, així com el moment de la devolució. “Tots els escenaris alternatius ja s'estan estudiant”, admet a aquest diari Marià Marín, secretari tècnic del Gremi de Llibreters de Catalunya, que es mostra més preocupat pel calendari de la decisió governativa sobre aquest tema, especialment pel que fa a les instruccions al comerç. “Si fos una fira o un saló del llibre ja estaríem fora de registre, però amb Sant Jordi comencem a anar justos: seria convenient que les autoritats ens comuniquessin la decisió com més aviat millor”, demana, pensant tant en la gestió de les llicències municipals per a les més de 380 parades de llibres previstes a tot Catalunya com en les activitats habituals que se celebren als locals dels seus agremiats, com clubs de lectura o cursos de formació.\n“Sant Jordi és una festa molt tradicional; encara falta un mes i mig, i esperem que es pugui celebrar”, afirma el president del Gremi d’Editors de Catalunya, Patrici Tixis, que prefereix no avaluar una jornada sense firmes d'autors.


L'Ajuntament posa en marxa la Carpeta Ciutadana, un nou servei web que permet realitzar tràmits telemàtics amb el consistori\nData Noticia : 12/03/2007\nEs vol fomentar la tramitació administrativa per Internet a través del portal Sabadell.cat\nL'Ajuntament dóna un pas més i impulsa de forma decidida la digitalització de l'administració municipal oferint un servei de tramitació per internet que gràcies a la firma electrònica permet que els ciutadans i ciutadanes realitzin tràmits administratius complerts amb total validesa legal des d'un ordinador i sense fer servir documentació en paper. "De fet, aquest és el punt d'inflexió que ens permet consolidar l'Ajuntament de Sabadell com una administració que pensa en la comoditat del ciutadà. És el salt definitiu per ser un Ajuntament electrònic", ha assenyalat la tinenta d'alcalde de l'Àrea de Serveis Centrals i Promoció Econòmica, Montserrat Capdevila.\nAquest nou servei s'anomena Carpeta Ciutadana i és un lloc web al que es pot accedir des de l'adreça http://www.sabadell.cat/carpetaciutadana. Aquest eina proporciona diversos avantatges als usuaris: els estalvia temps, desplaçaments i també els garanteix una major comoditat i agilitat a l'hora de fer els seus tràmits. I tot això de forma segura. "És la manera més senzilla de demanar, per exemple, un certificat d'empadronament i, a més, el document que el ciutadà s'imprimeix és legalment vàlid", ha explicat Capdevila\nEn concret, a través de la Carpeta Ciutadana es podran realitzar consultes a la informació personal continguda a les bases de dades municipals, modificar algunes d'aquestes dades i demanar certificats. També es podrà tramitar una al·legació a una denúncia o un recurs contra una sanció. Per tot això, l'Ajuntament ha inclòs a la carpeta, l'obertura d'un nou registre oficial telemàtic, que se suma als 9 actuals registres presencials.\nProgressivament s'aniran incorporant molts tràmits municipals a la carpeta, però inicialment els tràmits telemàtics disponibles son els dels àmbits següents:\nPadró d'habitants (consulta, certificats, modificació d'algunes dades)\nUrbanisme (consulta expedients de llicències d'obres i d'activitats, assabentat d'obres)\nMultes de circulació (consulta, al·legacions, recursos)\nTambé a través de la Carpeta Ciutadana es poden consultar tots els tràmits que el ciutadà ha fet amb l'Ajuntament a través del Servei d'Atenció Ciutadana (SAC), ja sigui de forma presencial, telefònica o per Internet.\nLa realització d'aquests tràmits requereix que el ciutadà disposi d'un certificat digital idCAT de l'Agència Catalana de Certificació (CATCert), però també son vàlids altres certificats com ara el de la Fábrica de Moneda i Timbre fet servir popularment per la declaració de la Renta. El certificat idCAT es pot obtenir a qualsevol de les oficines municipals del SAC (Despatx Lluch, Centres Cívics de ca N'Oriach, Creu de Barberà, Torre-romeu i Can Rull).\nImpuls a la gestió electrònica\nL'Ajuntament de Sabadell aposta clarament per la utilització d'Internet a la ciutat i fa una crida a la població a fer servir els tràmits telemàtics i en especial aquesta nova Carpeta Ciutadana per a incrementar la qualitat de vida a la nostre ciutat.\nLa Carpeta Ciutadana se suma a d'altres iniciatives per promoure l'administració electrònica i la gestió de tràmits a través de la xarxa. En aquest sentit, des del portal municipal i a l'adreça http://www.sabadell.cat/cat/tramits es pot accedir a la informació dels 406 tràmits municipals, realitzar 40 tràmits sense certificat digital i ara amb la Carpeta Ciutadana, 12 nous tràmits complerts amb certificat digital.\nL'accés a l'administració electrònica requereix que les administracions ofereixin serveis telemàtics administratius útils, com el de la Carpeta Ciutadana, però també requereix que la ciutadania tingui accés als mitjans informàtics per navegar per Internet. Per això, l'Ajuntament va posar, fa uns mesos, a disposició de la població les tres oficines virtuals Administratel i també la xarxa d'espainternets, espais distribuïts pels Centres Cívics per accedir a Internet de forma lliure i gratuïta. Precisament els espainternets han iniciat la seva renovació recentment, després de 7 anys de funcionament gràcies a un conveni signat entre l'Ajuntament i l'Obra Social Caixa Sabadell per promoure l'accessibilitat a les tecnologies de la comunicació per a tota la població de la ciutat.\nCarpeta Ciutadana de l'Ajuntament de Sabadell\nWeb de Tràmits municipals\nFábrica de Moneda i Timbre


Ressuscitació càrdio-pulmonar – ferSalut\nHomeEl teu CAPRessuscitació càrdio-pulmonar\nL’actuació en els primers instants en què una persona pateix una aturada cardíaca és fonamental per garantir la supervivència del malalt. Per això els metges ens hem actualitzat.\nPer què cal formar-se?\nLa formació en ressuscitació càrdio-pulmonar s’ha d’anar actualitzant, a fi i efecte que si fos el cas, la resposta sigui el més eficaç possible. Tan important és, que existeix una organització internacional encarregada de revisar sistemàticament no tan sols els protocols d’actuació, sinó tots els estudis que es fan sobre la ressuscitació per cercar punts de millora. El representant català d’aquesta organització internacional és el Consell Català de Ressuscitació (CCR), i entre les seves tasques està la formació dels professionals que acabaran posant en pràctica els seus coneixements. En aquest sentit, cal agrair l’excel·lent predisposició dels tutors del curs, així com el seu coneixement extraordinari. De fet, són els professionals que qualsevol dia us podeu trobar al carrer atenent una urgència.\nLa reanimació càrdio-pulmonar (RCP) és la tècnica bàsica per començar a atendre una persona que ha patit una aturada, i és aplicable tant a nivell de carrer com en les unitats de cures intensives dels hospitals. El que cal saber és que quan una persona pateix una aturada, s’ha de començar a fer compressions toràciques per fer la feina que ha deixat de fer el cor, és a dir, bombejar sang a tot el cos. Però per actuar quasi instintivament davant d’una situació així, cal que els professionals anem recordant i repassant els protocols de tant en tant.\nQuè és un desfibril·lador automàtic?\nLa principal causa d’aturada càrdio-respiratòria és la fibril . lació ventricular: el cor va molt ràpid i els batecs són ineficaços, de manera que el cervell i els altres òrgans del pacient no reben sang, oxigen, i per això es desmaien. S’ha vist que com més ràpid revertim aquesta fibril·lació ventricular, millor és el pronòstic del pacient. En això ens ajuda el desfibril·lador. És un senzill aparell, que pot fer servir qualsevol persona, sanitària o no, però cal que tingui un coneixement bàsic de què cal fer. Quan s’aplica, detecta si cal fer una descàrrega elèctrica per tractar l’aturada.\nEn l’actualitat, cada cop hi ha més desfibril·ladors a molts llocs, com centres comercials, camps de futbol, estacions de metro o tren, etc. Estan identificats amb un rètol verd com el que us mostrem en aquest article. L’objectiu és que n’hi hagi tants com sigui possible per garantir que l’atenció sigui el més ràpida i eficaç.\nI la població general es pot formar?\nEfectivament, hi ha cursos per a tothom amb l’objectiu de què, mentre no arribin els serveis sanitaris, puguin aplicar els coneixements bàsics per a garantir que aquella persona que ha patit una aturada cardíaca i/o respiratòria tingui possibilitats reals de supervivència. Aquest coneixement és el que es pot adquirir en els cursos de suport vital bàsic de ciutadans del CCR. Us animem doncs a interessar-vos, perquè com més persones coneguin com actuar davant d’una aturada càrdio-respiratòria, més possibilitats de supervivència li estarem oferint entre tots a qui ho ha patit. Perquè a qualsevol li pot tocar, fins i tot a nosaltres.\nCAP Sarrià, Vallvidrera i Les Planes\nData publicació: Juliol 2015\nCat@Salut La Meva Salut: totes les dades sanitàries a l’abast\nCauses i símptomes Es pot produir espontàniament (sobretot per malaltia autoimmune) o després d’una inflamació de la glàndula també anomenada tiroïditis; l’hipotiroïdisme també el podem trobar davant l’ús de fàrmacs amb toxicitat tiroïdal com l’amiodarona, […]


Súria inaugura una exposició sobre les construccions en pedra seca | NacióManresa\n"Pedres i barraques. Les construccions de pedra seca" es podrà veure a Cal Balaguer del Porxo fins el 13 de gener\nRedacció | 07/11/2018 a les 19:57h\nArxivat a: Societat, pedra seca, patrimoni, exposició\nVisita guiada a l'exposició sobre pedra seca durant la inauguració | AjSú\nL'exposició Pedres i barraques. Les construccions de pedra seca va ser inaugurada el passat dissabte a la sala Cal Balaguer del Porxo de Súria amb la presència d'un públic molt nombrós. La mostra serà una de les activitats destacades de la 17a Fira Medieval d'Oficis, tot i que es podrà visitar fins al proper 13 de gener.\nMés d'una vintena de plafons, vídeos, utensilis i documents originals ofereixen una panoràmica àmplia sobre la història d'aquestes construccions tradicionals i la seva importància com a elements característics del món agrari, amb una presència molt destacada a casa nostra.\nL'exposició ha estatorganitzada per l'àrea de Cultura de l'Ajuntament de Súria i produïda per l'empresa especialitzada Molècula, amb la participació de l'estudiós Albert Fàbrega com a comissari i del fotògraf Pascual Robles com a autor de la majoria d'imatges.\nUn dels seus objectius és donar a conèixer i revalorar aquest tipus d'arquitectura popular a un públic amplii també interessar les persones especialitzadesen el tema. La mostra ha estat dissenyada per a ser itinerant, adaptant una part del seu contingut a la realitat de cada territori.\nUn dels treballs preparatoris de l'exposició va ser la publicació del llibre Pedres i barraques. Les construccions de pedra seca d'Albert Fàbrega i Pascual Robles, que va ser editat per l'Ajuntament de Súria el desembre passat dins de la col·lecció Temes de Súria.\nDurant l'acte inaugural, la regidora de Cultura, Montserrat Juncadella, va agrair el treball de totes les persones que han fet possible l'exposició per tal que el patrimoni de les construccions de pedra seca sigui més conegut i valorat.\nPer la seva banda, Albert Fàbrega i Pascual Robles, com també Santi Molera de Molècula, van destacar el gran interès d'aquest important patrimoni,"que no es pot perdre". Posteriorment, Albert Fàbrega va conduir una visita guiada per a les persones que van assistir a la inauguració de la mostra.\n- Divendres, dissabtes i diumenges, d'11.00 a 14.00 h.\n- Dissabtes, també de 16.00 a 18.00 h.\nL'exposició ‘Pedres i barraques. Les construccions de pedra seca' ha comptatamb la col·laboració de la Denominació d'Origen Pla de Bages, la Diputació de Barcelona, la Generalitat de Catalunya i la Unió Europea.\nUna exposició sobre les construccions de pedra seca, a la Fira Medieval d'Oficis de Súria


Obertes les inscripcions per participar amb un expositor en la Fira 2020 | BonDia Diari digital d'Andorra.\nUna edició de la Fira d'Andorra la Vella.\nObertes les inscripcions per participar amb un expositor en la Fira 2020\nLes inscripcions per participar en la propera la Fira d’Andorra la Vella, que enguany arriba a la 42a edició, ja estan obertes, informa aquest dijous el comú d'Andorra la Vella en un comunicat. Les empreses interessades a participar-hi amb un espai d’exposició poden formalitzar-les fins el 21 d’agost, un període que s’ha allargat gairebé un mes respecte als anys anteriors per donar més facilitats al teixit comercial del país.\nEl comú treballa perquè el certamen se celebri entre el 23 i el 25 d’octubre al Parc Central. Davant la situació excepcional per la crisi sanitària de la Covid-19, s’establiran les mesures necessàries que dictin les autoritats en el moment de la celebració. En aquest sentit, es preveu un sistema que permeti tenir informació en temps real de l'aforament dels envelats de la fira i es vetllarà per la desinfecció dels espais comuns ampliant la freqüència de la neteja de mostradors informatius, sanitaris i àrees de contacte per evitar contagis.\nEls formularis d’inscripció i el dossier comercial es poden obtenir a www.andorralavella.ad/comu. Les inscripcions s’han de fer arribar al departament d’administració del Centre de congressos d’Andorra la Vella (tel. 730.004 i a promocio.turisme@comuandorra.ad). Les que es formalitzin abans del 19 de juliol gaudiran d’un descompte en la tarifa. La fira va comptar en la passada edició amb la participació de 170 expositors.\nUnicef Andorra rep 300 euros de les inscripcions de l'OTSO-Travessa d'Encamp\nObertes les inscripcions pel Centre de Formació d'Adults\nEl concurs Cambra Romànica reobre les inscripcions per celebrar-se aquesta tardor\nLa Massana obre inscripcions per als esports d’estiu i setmanes temàtiques


St Marks 2 Bedroom Apartment 3 Londres Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\n., Kings Cross St. Pancras, Londres, Regne Unit, EC1V 2PW\nSobre St Marks 2 Bedroom Apartment 3\nConvenientment situat a Londres, St Marks 2 Bedroom Apartment 3 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A St Marks 2 Bedroom Apartment 3, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, St Marks 2 Bedroom Apartment 3 és una selecció idònia per a la vostra estada a Londres.


Racing Rocafort C.F: El primer partit a les Forques es va escapar a l'últim minut\nEl primer partit a les Forques es va escapar a l'últim minut\nSt.Jaume dels Domenys: 3\nAlineació R. Rocafort: Moha, Josep (Carles '45), Sergi, Arnau, Dani, Pere, Rovira, Arnauet (Lluís '75), Alex, Roc i Irakli (Duch '70).\nDesprés d'aconseguir un empat a fora de casa en el primer partit del campionat contra el Perafort, arribava l'estrena del Racing Rocafort al Municipal de les Forques davant la seva afició, contra un rival sempre complicat com és St. Jaume dels Domenys.\nEl partit començava aquest passat diumenge sobre un quart de sis de la tarda sobre un terreny de joc esplèndit gràcies a les darreres plujes que tots ansiavem des de feia molt de temps. Els primers minuts del matx van ser dels visitants, potser per sortir amb més concentració i millor col·locació que no pas el rival. Aleshores va arribar el primer gol del St. Jaume en una acció que de ben segur, s'ha vist en comptades ocasions en un camp de futbol. Cal dir que les mides del camp rocafortí són bastant ajustades, però és que va ser el porter que sacant des de la seva àrea va marcar en superar a Moha amb una pilota que s'anava enverinant cada cop més. Tothom es va quedar sorprès i el Racing tocat per el gol tan matiner, però va servir d'estímul per canviar radicalment el seu joc. Es van serenar i van començar a jugar com saben fer-ho, fent circular la pilota per totes les línies del camp i començant a crear les primeres ocasions. Cal dir que el rival també mostrava ganes de tenir la pilota i que també combinava molt bé, però potser no portava tant perill sobre la porteria de Moha. Va ser llavors quan va arribar el primer gol del Racing, quan en una jugada molt ben creada des de la defensa, la pilota va arribar als peus d'Irakli, el qual orientant-se molt bé des de fora de l'àrea va marcar un golàs per tot l'escaire en superar el porter amb la seva cama no hàbil. Partit empatat i gran injecció de moral per l'equip i també pel propi jugador, el qual necessitava marcar. Ja faltaven pocs minuts per arribar al descans de partit, i el Racing va donar un cop d'efecte en marcar el segon després de recuperar una pilota pels voltants de l'àrea del St. Jaume i d'una bona combinació que Roc va culminar amb un bon xut creuat. El Racing, altre cop, havia fet el més difícil; remontar un partit advers. Però encara quedava tota la segona part.\nDesprés del descans, els de casa tenien la consigna de seguir amb el mateix joc que a la primera. Apretar el rival a la seva àrea, intentar marcar el tercer i no estancar-se al darrera. El St. Jaume mostrava més dificultats a l' hora de treure la pilota controlada, això volia dir que la pressió racinguista anava bé. No van aconseguir l'objectiu de marcar, i tot i portar el partit força controlat fins a la meitat del període, no van poder evitar l'empat del rival en una bona combinació portada pel petit "mitja punta" i que va ser definida molt bé per l'espigat davanter, amb un bon xut col·locat entre la defensa en el que el porter no hi va poder fer res. Cop dur per els de Rocafort, però que no va minvar les ganes de l'equip de anar a per el partit. Se'ls notava una mica més nerviosos en el seu joc, però tot i això, les ocasions per decantar el partit al seu favor es van generar però amb mala fortuna davant la porteria contrària. Ja quedaven escassos instants per a la finalització del partit i qui sí va tenir la sort de marcar va ser el St. Jaume en la última acció de la que va disposar. Després d'un contraatac vingut d'una falta a favor racinguista no senyalada, el davanter encara sol davant Moha i el defensa no hi arriba a temps per evitar el tercer pel St. Jaume i els tres punts a la compta visitant.\nTot i la derrota, cal dir que l'equip va mostrar un gran joc, sobretot a la primera part, i un gran esforç durant tot el partit. De ben segur, que si l'equip continua amb aquesta actitud, els bons resultats arribaràn aviat. Aquest proper dissabte, el Racing visita al Sta. Oliva, bon conjunt que de ben segur no posarà les coses gens fàcils.


Interior facilita que els presos polítics s'estiguin a ca...\nInterior facilita que els presos polítics s'estiguin a casa durant la pandèmia\nper Quico Sallés Redacció. 19 de març de 2020 01:30\nEfecte del coronavirus a les presons. I de retruc, als presos polítics. Institucions Penitenciàries, que penja del ministeri de l'Interior, Fernando Grande Marlaska, ha dictat aquest dimecres una ordre per la que facilita que els presos classificats en tercer grau o bé amb les mesures de flexibilitat previstes a l'article 100.2, que tenen tots els presos polítics, puguin romandre a casa seva sense necessitat de tornar als centres penitenciaris. A canvi, haurien de signar una declaració de compromís, respondre a controls aleatoris o sotmetre's a un monitoratge telemàtic.\nAquesta potestat, segons l'ofici d'Institucions Penitenciàries que ha difós Europa Press, deixaria en mans de les Juntes de Tractament com i de quina manera es podria fer aquesta excarceració arran de la declaració de l'Estat d'Alarma. Tot i que la competència de presons a Catalunya rau en el departament de Justícia, aquesta via obre el camí per dos motius.\nEn primer lloc, perquè si aquest dret el té un pres de Zamora, també l'ha de tenir un de català. I, en segon terme, perquè diumenge, Marlaska va dictar una ordre arran de la crisi del coronavirus per tal d'aïllar totes les presons prohibint permisos de sortida i comunicacions, així com l'ampliació de les telefòniques. Aquesta instrucció també era obligatòria per a Catalunya, perquè l'Estat n'és l'autoritat competent mentre s'allargui l'Estat d'alarma. D'aquesta manera s'entén que també s'hauria d'aplicar aquesta instrucció.


BiblioBlog – Una mar de lletres » ‘La néta del senyor Lihn’ de Philippe Claudel\n« Un Nadal diferent\n‘Mala gente que camina’ de Benjamin Prado »\nagustin bravo nin Dissabte 26 de Gener de 2013 - 12:47 h\nHola m’ha encantat el llibre fins i tot el final totalment inesperat. Ja seguiré els llibres que aneu proposant. Ànim a tots.\nJosé Antonio Dissabte 5 de Gener de 2013 - 3:59 h\nHe fet els deures! Ha estat un plaer i finalment han caigut els dos llibres: “La néta del senyor Linh” (en castellà) i el “Mala gente que camina”. Potser he descuidat feina meva, però he tingut el meu espai de lectures i cinema en aquestes festes de Nadal.\nTots dos llibres m’han agradat moltíssim, tot i que reconec que últimament sóc molt benèvol amb les meves apreciacions i venia de llegir, entre d’altres, el “Mejor Manolo” de l’Elvira Lindo, el “Meravelles” de Brian Selznick o de veure al cinema el musical de “Los miserables”.\nLa novel•leta del Philippe Claudel té aquesta denominació només pel nombre de pàgines i seguint el consell de la Mercè va ser una lectura gairebé “de un tirón”, en unes hores fora de casa, en un poble de Castelló, Montanejos.\nDel llibre de Benjamín Prado, que vaig llegir en trajectes de tren, només puc dir que hi ha molts elements que m’hi identifiquen, perquè jo mateix sóc professor d’institut. M’ha agradat la novel•la, malgrat que és “novel•la de tesi” i novel•lar una recerca literària pot fer que algú la vegi feixuga i que l’autor s’hagués pogut estalviar algunes pàgines. Curiosament, havia llegit un llibre seu, amb la Teresa Rosenvinge, sobre “Carmen Laforet” publicat al 2004 un any abans de la data d’escriptura de la novel•la que comentarem: ja en diré alguna cosa. Jo havia vist el documental de TV3 sobre “Els nens perduts del franquista” (dues parts). També vaig veure el documental de Jaime Camino “Los niños de Rusia” que connectava amb una novel•la juvenil de la Marina Mayoral: “Tristes armas”. També es curiositat que fa uns anys vaig llegir una novel•la que em va impactar moltíssim: “Foc latent” (2006). Després em vaig interessar en l’autora, que és la Lluïsa Forrellad i aquesta autora, al llibre de “Mala gente”, hi té moltes referències.\nEspero ansiós la nostra trobada i desitjo de tot cor que aquest nou any sigui millor per a tothom i més egoistament per al company del club de lectura de la Mercè.


Terrorisme algerià amb el segell d'Al-Qaida\nSEGURETATAL NORD D'ÀFRICA\nEls segrestos i el contraban financen les activitats terroristes de la regió del Sahel\nCARME COLOMINA 24/10/2011 00:00\n260x366 Les armes de gaddafi L'ONU denuncia que armes del règim gaddafista han estat enviades a grups terroristes del Sàhara. / MOHAMED MESSARA / EFE Les armes de gaddafi L'ONU denuncia que armes del règim gaddafista han estat enviades a grups terroristes del Sàhara. / MOHAMED MESSARA / EFE\nFa només dos dies l'enviat especial de l'ONU a Líbia advertia que estan molt preocupats per totes les armes del règim gaddafista que ja haurien travessat les fronteres del país per alimentar altres conflictes regionals. Rifles d'assalt, llançagranades, metralletes i munició que podrien anar a parar -segons experts de l'ONU- a Darfur o a grups terroristes del nord d'Àfrica, entre els quals Al-Qaida del Magreb Islàmic. El ministre d'Afers Estrangers de Mauritània confirmava després que "ja han arribat armes al Txad, el Níger i Mali". És l'última herència de Muammar al-Gaddafi, que durant dècades havia jugat activament a la regió, oferint inversions en un territori empobrit a canvi de suport polític.\nAbans del naixement d'Al-Qaida del Magreb Islàmic, els Estats Units ja havien assenyalat el desert del Sàhara i la regió del Sahel com una zona d'interès militar que es podia convertir en el perfecte amagatall per al terrorisme. Són milers de quilòmetres de desert, de fronteres poroses, d'extensions deshabitades i tribus nòmades, i de rutes de pas per al trànsit legal i il·legal.\nL'organització d'Ossama bin Laden va ser el paraigua que va fer gran una cèl·lula terrorista, nascuda a Algèria, i activa a la zona des de finals de la dècada dels noranta.\nEl cor algerià\nAl-Qaida al Magreb té les arrels en la guerra civil d'Algèria dels 90\nEl Grup Salafista per a la Predicació i el Combat va néixer el 1998 després d'escindir-se del GIA, el Grup Islàmic Armat, que des del 1992 lluitava contra el govern algerià per haver anul·lat les eleccions generals que van guanyar els islamistes del FIS (Front Islàmic de Salvació). El cop contra els resultats electorals va provocar una dècada de guerra civil i gairebé 150.000 morts.\nEl Grup Salafista per a la Predicació i el Combat (GSPC) va continuar en actiu, dedicat sobretot a la insurgència contra el govern militar d'Algèria però també amb actuacions esporàdiques en altres països veïns. En el cinquè aniversari dels atemptats de l'11 de Setembre, però, les coses van canviar. El número 2 d'Al-Qaida va anunciar que l'organització tindria presència al Magreb. El 2007, Prèdicació i Combat canviava de nom i adoptava el d'Al-Qaida del Magreb Islàmic. L'organització es va fer gran.\nUna cadena d'atemptats amb bomba va deixar desenes de morts arreu d'Algèria, i van arribar nous objectius regionals i els atacs suïcides. Noves cèl·lules al Marroc, el segrest d'un enviat de l'ONU i el seu assistent a la capital del Níger, Niamey, o la captura d'un grup de turistes europeus a la frontera entre el Níger i Mali al gener del 2009. En tots aquests anys, i malgrat la seva expansió regional, el grup no ha perdut mai la seva hostilitat pels interessos francesos a la regió.\nAl capdavant de la branca magrebina d'Al-Qaida hi ha dos algerians. Un és Abou Mossab Abdelwadoud, un universitari expert en la fabricació d'explosius. L'altre és Mokhtar Belmokhtar, antic combatent a l'Afganistan, que lidera la facció del Sàhara i ha organitzat al desert el contraban d'armes que els arriben des del Níger i Mali. Belmokhtar té una ordre de cerca i captura a Algèria, acusat de terrorisme.\nDel desert a Europa\nEl Sàhara és l'amagatall de tot un entramat delictiu i violent\nEls experts creuen que Al-Qaida al Magreb Islàmic té entre 600 i 800 combatents, escampats per Algèria, el Sahel i també per Europa. Les xifres oficials, però, són molt inferiors. Els serveis d'intel·ligència algerians calculen que, en aquests moments, només hi ha 108 sospitosos de terrorisme al Sahel. La CIA apuja aquesta xifra fins als 300 o 400.\nEls segrestos de ciutadans occidentals són una de les activitats més lucratives a la zona, tot i que aquests grups també es financen a través de la protecció dels combois carregats de droga que travessen la regió. La ruta del contraban avança pel desert de Mali i travessa les fronteres poroses del sud d'Algèria. Les dunes del desert malià amaguen també els camps d'entrenament mòbils. Un informe de l'Instituto Elcano assegura que, durant els últims anys, Algèria ha estat la base per a combatents estrangers -sobretot provinents del Marroc, Tunísia, Líbia, Nigèria, el Níger, Mali i el Senegal- amb destinació a l'Iraq.\nLa regió coopera des de la desconfiança mútua\nAlgèria i els seus veïns del Sahel-Mali, Mauritània i el Níger- van crear l'any passat un comandament únic per a la lluita antiterrorista. El nou Comitè d'Estat Major Conjunt té la seu a la ciutat de Tamanrasset, al sud d'Algèria.\nL'escenificació d'aquesta cooperació regional per lluitar contra la branca magrebina d'Al-Qaida no es va estalviar les picabaralles polítiques entre veïns. Ni Líbia ni el Marroc van ser convidats a formar part d'aquesta xarxa. El govern de Rabat acusa els algerians de marginar-los de la lluita antiterrorista. Des d'Alger, en canvi, es denuncia que el govern marroquí intenta incloure el Front Polisario entre aquests grups que cal combatre i Algèria s'hi nega.\nEls cables del departament d'Estat nord-americà destapats per Wikileaks ja van posar en evidència que Washington descartava qualsevol vinculació entre el Front Polisario i Al-Qaida. Fins i tot es recollia que voluntaris dels Estats Units treballant als camps de refugiats i funcionaris de Nacions Unides havien advertit que els islamistes radicals eren una amenaça per als occidentals que treballen als campaments.


El divendres, dia 3, a Sant Elm i diumenge, dia 5, a Lloret seran les dues darreres actuacions de la nostra colla abans de començar les vacances d'estiu. Actuacions que segurament estaran marcades per l'absència en massa de gent com darrerament és habitual als nostres assajos des de que actuarem...\nActuació al Rafal\nPoqueta gent. Castells de 6 emocionants. Resultat :3 de 6, 4 de 6 amb l'agulla, un 3 de 6 per sota amb moments de perill i un pilar de 5 per acabar. Au.\nAra 10 anys basten. Esteim d'enhorabona.\nI això sembla segons paraules de na Cirer ahir al consistori : En la mateixa línia la líder de l’oposició, Catalina Cirer reprovà aquesta mesura i assegurà que després de més d’una dècada organitzant aquesta peregrinació ja es tractava «d’una tradició molt ben arrelada, assentada i...\nCastells, Cultura Popular, politica\nAdeu a Gambirots\nFa un parell d'anys a la Universitat tres meitat-nòrdics, ajudats per altres estudiants, fundaren la colla universitaria Gambirots de la UIB. Ahir vaig rebrer la trista noticia que al final, els seus actuals membres, tiren la tovallola i 'tanquen' la colla. Dissabte faran festa al pinzell i...\nActuació a Portocristo. Una de calenta i una de freda...\nEls Al·lots de Llevant i els Castellers de Mallorca actuaren, com cada any, a les festes de Porto Cristo realitzant els dos una actuació on les dues colles sortiren, en general, contentes però on aspiraven a aconseguir uns registres superiors. Els Al·lots varen ser els encarregats d'obrir...\nCastells i estadístiques.\nDesprés de la voràgine mediàtica que va patir aquesta tradició/activitat/esport l'any passat i d'un temps en calma des de la Coordinadora de Colles Castellers de Catalunya és realitzà una enquesta/estudi i és donà a coneixer el resultat del mateix ahir. L'enquesta de coneixement i opinió...\nActuació a l'Observatori de Costix.\nAhir, la colla, va actuar a l'observatori de Costix juntament amb els Al·lots de Llevant. Tot plegat poca gent a l'actuació. El resultat : Al·lots de Llevant : 4d6a, 4d7, 2d6, pilar de 5 carregat Castellers de Mallorca : 3 de 7, 4 de 7, 4 de 6 amb l'agulla, pilar de 5, 2 pilars de 4 per...\n"Assamblea tècnica" per a tothom. O de com apedregar públicament la Tècnica.\nDissabte passat varem celebrar a la colla l'assemblea ordinària, que és realitza anualment, i segons sembla varen sonar moltes veus demanant una 'assemblea tècnica' per aclarir un parell d'aspectes a la tècnica. Vaja, sembla que la cosa s'anima. És esfereïdor que demanin això. Aquesta...\nFires i festes 2007 a Manacor, enguany, per passar l'estona.\nL'actuació de Fires i festes d'enguany no ha estat cap sorpresa. Els Sigetans han duit el que han pogut per creuar el bassiot, els al·lots han donat una passa més recuperant el 4 de 7 amb l'agulla no sense patir i els Castellers de Mallorca per fi hem fet una actuació amb tres castells de 7 i...\nNedant per el Projecte Home.\nDes d'avui a les 19:00h fins demà a la mateixa hora la gent del Projecte Home ajudada per un grapat de voluntaris i altres organitzacions miraran de fer, crec, el Record Guinness de relleus en piscina durant 24h. Gent dels Castellers de Mallorca hi participam. Serà curiós.\nCastells, Cultura Popular, solidaritat\nAl programa de dilluns del Programa radiofònic de castells Terços Amunt entrevisten (o, millor dit, fan un parell de preguntes) al nostre actual cap de colla (en JJ) i xerren de l' actuació que realitzà la nostra colla a Badalona . És veu que els objectius per aquesta temporada...\nJust fa una estoneta que els Castellers de Mallorca han actuat per Badalona en motiu de les Festes de Maig. Jo, per motius de feina, no hi he pogut anar però m'acaben de dir l'actuació. La cosa més o menys ha quedat així : Castellers de Badalona : pilar de 4 caminat, 3 de 7, 4 de 7, 4 de...


Qui ens gorvernava! - Ulisses20\n21 de gener de 2012 a les 10:00 am\nËs més fàcil veure la palla al ull d’altre\nque la viga al propi\nqui meneja els fils de les titelles\nque fa que la gent malparle de segons que\ni qui decideix perseguir a uns per uns simples tratjes\nmentre els peixos grossos continuen amb la pròpia indigestió a l’ombra.\nSembla fàcil de explicar\nabans es governava l’Estat espanyol a Madrid\na través de la capitalitat de Madrid\nel Consejo de Castilla i la Santa Inquisición.\nAra sota la influència dels seus hereus\ndel Consejo de Estado i adjaccents\nI el poble davant la crisi té sed\nque la Santa Inquisició ensengue alguna foguera\nperò encara no s’ha vist\nque la principal causa de la crisi\ni la Santa Inquisició vulga botar foc a ella mateixa.\nI molts continuen amb les mateixes que abans


Més fang que neu - Garraf en BTTGarraf en BTT\nHe sortit, que començava a sortit el primer raig de llum, i m’he dirigit cap a les pistes, he pujat pista amunt cap al camí que va a Planes, en contes d’anar cap a la caseta de l’escola d’esquí i seguir pel camí normal. Son uns 30 metres, només, però ja d’entrada hi ha hagut una pujada important de pulsacions, però he pujat, la FatBike es increïble amb la tracció a qualsevol terreny, si hi ha cames, es clar…\nHe seguit el camí, creuat el riu i començat a pujar cap al Pla dels Esquirols. No he trobat gents de neu, només la pista molt molla.\nLa baixada a Planes sense problemes, com sempre, un cop allà per carretera fins a les antenes i he començat a pujar per la pista amunt.\nHi havia molt de fang, res de neu. Al cap d’una estona, ha començat a ploure, a ploure bastant, res de neu, només aigua i fang al terra.\nM’he quedat realment sobtat de notar que tot i el fang, la Felt DD30 va igual, es com si estigués sec. No ha fet cap moviment estrany en cap moment, increïble.\nA mida que anava pujant, plovia més i tot però no he tingut cap problema en cap moment, a partir de 1800 metres aproximadament, la pista era gel. Un gel humit que no m’ha relliscat en cap moment, he pedalat molt segur en tot moment.\nHe seguit pedalant, amb cura, però sense cap problema. La bici no ha fet cap moviment estrany, ni per fang ni per neu, impressionant.\nUn cop a dalt de tot, he tirat a l’esquerra, intentant trobar la pista que volia però no he tingut sort. He vist un cartell que deia Enduro i VTT22 a mà dreta, però he seguit recte fins que el camí s’ha fet molt estret i una balla a davant ha acabat el camí. Segons Google Maps hi ha camí, però no l’he trobat.\nHe fet mitja volta i he anat a buscar el corriol d’Enduro que baixava, m’he tirat avall, tot i que el corriol era molt estret i amb algun revolt, no he tingut cap problema, només un pel de por, però tema meu, en cap punt la bici m’ha fet un “lleig”.\nAl cap d’una estona, el corriol s’ha unificat a un corriol que ja coneixia, més ample i que et dur de nou al pla dels esquirols.\nD’allà cap a casa, sense problemes.\nEn total, m’han sortit 13 kilòmetres, que he fet en 1 hora 23 minuts, a una mitja de 9,4km/h. El desnivell positiu ha estat de 402 metres, el negatiu de 399 metres.\nAquí us deixo el track, tot i que té un error perquè he fet marxa endarrere, si voleu fer-lo, podeu.\nDistància total: 12999 m\nAscensió total: 454 m\nGarraf en BTT > Uncategorized > Més fang que neu\n15 juliol 2020, 7:25 PM


Suede publicarà un nou àlbum al setembre - Primera Fila\nEl grup de rock alternatiu Suede acaba d’anunciar que presentaran un nou disc aquest setembre. Dos anys després de publicar el seu últim treball “Night Thoughts” els britànics tornen a l’estudi per gravar el seu vuitè àlbum: “The Blue Hour”.\nTal com ha anunciat a la revista NME Brett Anderson, vocalista del grup, “The Blue Hour” completarà la trilogia d’àlbums més recents de la banda formada per: “Bloodsports” i “Night Thoughts” publicats al 2013 i 2016.\nSegons ha confirmat Suede en una nota de premsa el nou disc seguirà la mateixa temàtica que l’anterior, ple de cançons fosques i profundes: “The Blue Hour (l’hora blava/trista) és el moment del dia en què la llum s’atenua i la nit s’aproxima. Les cançons insinuen una narració però mai l’expliquen del tot.”\nDe moment, el grup ha anunciat la llista de temes que formaran l’àlbum i ha publicat un tràiler promocional a Youtube. Suede publicarà el seu nou disc el 21 de setembre.\nSuede oferirà un regal especial en commemoració al seu 25è aniversari\nBIME confirma els primers noms


ICV demana a BComú que se sumi a una coalició amb Podem\nHerrera no aclareix si anirà a la llista i diu que el nom de la candidatura serà Podem i la marca de la suma de les forces\nEls coordinadors nacionals d’ICV, Dolors Camats i Joan Herrera, han refermat la seva intenció d’anar en coalició amb Podem i Equo al 20-D, i confien a sumar BComú, que avui ha de decidir si concorre o no a les eleccions espanyoles. Herrera no ha aclarit si anirà a les llistes i ha dit que el nom de la candidatura serà Podem i la marca de la suma de les forces.\nVolen que la suma de les forces tingui ‘veu pròpia’ i un marcat accent ‘catalanista’ al congrés espanyol i que estigui liderada per un independent. El nom de la candidatura inclourà Podem i la designació que acabi tenint la coalició. EUiA es reunirà el dia 31 per escollir els seus candidats i si van en coalició amb Podem Catalunya, decisió espinosa després que Pablo Iglesias i IU acabessin per no entendre’s en l’àmbit estatal.\nCamats ha clamat per una confluència d’esquerres ‘forta i plural’ que faci sentir les reivindicacions catalanes a Madrid. Després de les crítiques sorgides al si de Catalunya Sí que es Pot per la presència excessiva dels líders estatals de Podem durant la campanya pel 27-S, la coordinadora nacional ecosocialista ha subratllat les mostres de ‘generositat’ d’ICV en la construcció de la coalició.\nTambé ha ressaltat la necessitat que de cara al 20-D el projecte comú posi l’accent en la realitat pròpia catalana. ‘Volem un projecte nacional fort i d’obediència catalana’, ha dit. Així mateix, haurà de propugnar els valors d’esquerres i ecologistes i la defensa ‘contundent’ del dret a decidir i d’un referèndum independentista.\nResultats dispars de la coalició\nLa dirigent d’ICV ha reconegut que la confluència amb la formació lila ha tingut resultats dispars en les anteriors cites electorals d’aquest any. Mentre que a les municipals del maig, BComú –amb Ada Colau al capdavant- va arrabassar l’alcaldia de Barcelona a la CiU de Xavier Trias, el 27-S va haver-hi una desfeta, i la candidatura de Lluís Rabell només va aconseguir 11 diputats.\nPer la seva part, el coordinador general d’EUiA, Joan Josep Nuet, ha admès que els resultats del 27-S no van ser bons ni els esperats, però ha dit que sense la confluència podrien haver estat pitjors. Seguint aquesta lògica, ha reclamat ‘potència’ a la futura candidatura del 20 de desembre i uns suports electorals ‘espectaculars’. Així, ha fet una crida a aquells que ‘no van sumar’ a les eleccions catalanes per tal que ara ‘treballin i lluitin’ al seu costat.\nPendents de BComú\nBarcelona en Comú ha de decidir aquesta tarda en un consell plenari a porta tancada si concorrerà al 20-D després d’haver-ho rebutjat de cara al 27-S. En cas que ho acabin fent, tornaran a reunir-se els dies vinents per concretar de quina manera i sota quina marca serà. Tant Camats com Nuet s’han mostrat confiats que podran sumar BComú a la coalició que teixeixen amb Podem i Equo per a les generals.\nTambé caldrà seguir el paper d’EUiA després del desacord sorgit entre Izquierda Unida (IU) i Podem. La militància d’Esquerra Unida votarà a finals d’octubre –els dies 30 i 31- si a Catalunya van de la mà de la formació lila després que Pablo Iglesias i Alberto Garzón, líder d’IU, no aconseguissin posar-se d’acord per anar plegats en l’àmbit estatal.


-\tUna beca per a la incorporació de dones a l'alumnat dels estudis que s'imparteixen a l'Escola Politècnica Superior.\n-\tDues beques per a alumnes de Menorca.\n-\tDues beques per a alumnes d'Eivissa.\n-\tDues beques per a alumnes de Formentera.\n-\tDues beques per a alumnes de Mallorca residents a algun dels municipis següents: Pollença, Alcúdia, Muro, Santa Margalida, Artà, Capdepera, Son Servera, Sant Llorenç, Manacor, Felanitx, Santanyí i ses Salines.\nLa dotació màxima de les beques és de 514,00 euros mensuals durant el curs 2018-2019 (d'octubre a juny, ambdós inclosos) per al finançament del servei d'allotjament i berenar a la residència d'estudiants de la UIB.\nEstudiants universitaris matriculats a la UIB en el primer curs d'estudis de grau i amb domicili familiar a qualsevol municipi de les illes de Menorca, Eivissa o Formentera. En el cas de sol·licitants de Mallorca, han de tenir el domicili familiar a qualsevol dels municipis següents: Pollença, Alcúdia, Muro, Santa Margalida, Artà, Capdepera, Son Servera, Sant Llorenç, Manacor, Felanitx, Santanyí i ses Salines\n6 mesos, segons l'article 21 de la Llei 39/2015, d'1 d'octubre\nResolució convocatòria CAT\nResolución convocatoria ES\nPoden beneficiar-se de les ajudes previstes en aquesta Resolució les persones que compleixin els requisits establerts en els punts següents.\na) Els sol·licitants han de tenir la nacionalitat espanyola o d'algun estat membre de la Unió Europea. Les persones estrangeres no comunitàries han d'acreditar la condició de residents. Queden excloses de concórrer-hi les que es trobin en situació d'estada.\nb) Han de cursar a la Universitat de les Illes Balears 42 crèdits o més del primer curs d'una única titulació universitària oficial de grau durant l'any acadèmic 2018-2019. En el cas de sol·licitants que cursin estudis corresponents a una programació conjunta d'ensenyaments oficials (PCEO) o doble grau, els crèdits poden ser de qualsevol de les dues titulacions que componen la PCEO.\nc) Han de tenir el domicili familiar a qualsevol municipi de les illes de Menorca, Eivissa o Formentera. En el cas de sol·licitants de Mallorca, han de tenir el domicili familiar a qualsevol dels municipis següents: Pollença, Alcúdia, Muro, Santa Margalida, Artà, Capdepera, Son Servera, Sant Llorenç, Manacor, Felanitx, Santanyí i ses Salines. A aquest efecte, s'entén que tenen el domicili familiar a les Illes Balears les persones que tenen veïnatge administratiu a qualsevol dels municipis esmentats.\n- Per poder obtenir l'ajuda, s'han de complir els requisits següents, referents al rendiment acadèmic del curs 2017-2018:\na) Els sol·licitants que tenguin el títol de batxiller i que accedeixin a la universitat mitjançant la prova d'accés han d'acreditar que en aquesta prova han obtingut una nota igual a 5,50 punts o superior - sense comptar-hi la qualificació obtinguda en la fase específica-, calculada d'acord amb la fórmula següent: 0,6 NMB + 0,4 PBAU (on NMB és la nota mitjana de batxillerat i PBAU, la qualificació de la prova de batxillerat per a l'accés a la universitat o, si és el cas, la qualificació de la fase general).\nb) En les restants vies d'accés a la universitat també es requereix una nota mínima de 5,50 punts en la prova o en l'ensenyament que permeti accedir–hi.\n- Requisits de funcionament i de permanència de la residència d'estudiants de la UIB:\na) Els sol·licitants han d'haver reservat una plaça a la residència d'estudiants de la UIB i han d'haver pagat el dipòsit de la fiança.\nb) Les persones que es beneficiïn de les ajudes d'aquesta convocatòria han de respectar el reglament intern de la residència d'estudiants.\nc) Les persones que es beneficiïn de les ajudes d'aquesta convocatòria han de romandre durant tot el curs acadèmic 2018-2019 a la residència d'estudiants, d'acord amb el calendari lectiu aprovat per la UIB.\n- Requisits per a les sol·licitants de la beca per a la incorporació de dones a l'alumnat dels estudis que s'imparteixen a l'Escola Politècnica Superior.\nA més dels requisits esmentats en els punts anteriors, s'han de complir els següents:\na) Ser dona.\nb) Estar matriculada del primer curs d'un dels ensenyaments de grau o d'una de les PCEO que s'imparteixen a l'Escola Politècnica Superior de la UIB.\n1. Imprès de sol·licitud emplenat i signat adequadament i amb les signatures d'autorització dels altres membres de la unitat familiar.\n2. Documentació acreditativa de compliment dels requisits:\nA la sol·licitud, s'hi ha d'adjuntar la documentació següent:\na) En el cas d'alumnes estrangers, una fotocòpia del passaport i del número d'identificació de l'estranger (NIE).\nb) En el cas d'alumnes estrangers no comunitaris, una fotocòpia de la targeta de residència.\nc) Una fotocòpia compulsada del llibre de família a l'efecte de determinar el nombre de membres de la unitat familiar.\nd) L'acreditació documental corresponent en el cas que el sol·licitant tengui dret a alguna de les deduccions de la renda familiar d'acord amb el que es disposa en l'apartat 8 de la convocatòria.\ne) Una fotocòpia de l'imprès de la matrícula universitària corresponent a l'any acadèmic 2018-2019 en què consti la titulació cursada pel sol·licitant i el nombre de crèdits de què s'ha matriculat, que ha de ser igual a 42 o superior, sense tenir en compte els crèdits convalidats, reconeguts o transferits.\nf) Una fotocòpia compulsada del resultat de les proves d'accés a la universitat. En el cas d'accedir a la universitat per altres vies, una fotocòpia compulsada de la nota de la prova o l'ensenyament que permeti l'accés a la universitat.\ng) Una fotocòpia compulsada de l'imprès de reserva de plaça a la residència d'estudiants i del pagament del dipòsit.\nh) Qualsevol altre document que l'Administració sol·liciti perquè el considera necessari per verificar el compliment i l'efectivitat de les condicions de concessió de l'ajuda.\nFins al 21 de setembre de 2018\nLes sol·licituds s’han de presentar al registre de la Conselleria d’Educació i Universitat o a qualsevol dels llocs que determina l’article 16.4 de la Llei 39/2015, d’1 d’octubre, del procediment administratiu comú de les administracions públiques, i han d’anar adreçades a la Direcció General de Política Universitària i d’Ensenyament Superior.\nSi la sol·licitud s’envia per correu, s’ha de presentar dins un sobre obert perquè l’exemplar destinat a la Conselleria d’Educació i Universitat es dati i segelli, d’acord amb el que disposa l’article 31 del Reial decret 1829/1999, de 3 de desembre, pel qual s’aprova el Reglament que regula la prestació dels serveis postals (BOE núm. 313, de 31 de desembre). En el cas que l’oficina de Correus no dati i segelli la sol·licitud, s’entendrà com a data vàlida de presentació la d’entrada al registre de la Conselleria d’Educació i Universitat.\nEl termini per presentar les sol·licituds s’inicia l’endemà de la publicació de la Resolució de convocatòria en el Butlletí Oficial de les Illes Balears i finalitza el dia 21 de setembre de 2018.


L'Ajuntament de Solsona contracta dos joves a través de Garantia Juvenil\nA finals d’octubre dos joves beneficiaris del Programa de Garantia Juvenil treballen a jornada completa per un període de sis mesos per a l’Ajuntament de Solsona amb el suport del Servei Públic d’Ocupació de Catalunya (SOC). Són joves amb formació postobligatòria i en pràctiques.\nAmbdós joves tenen una tutora de referència que els acompanyarà durant aquests sis mesos de contractació per definir les tasques i el seu calendari d’execució, així com facilitar-los la formació necessària per desenvolupar correctament els treballs que els ha estat encomanats i l’avaluació. Aquestes places laborals són subvencionades pel SOC, el Fons Social Europeu i la Iniciativa d’Ocupació Juvenil.\n← Recull setmanal d’ofertes de feina (de l’11 al 15 de novembre)\tVISITA A L’EMPRESA KNAUF EL PROPER 29 DE NOVEMBRE →


L'Ajuntament de Girona no traurà fins demà la pancarta de suport als presos - Diari de Girona\nL'Ajuntament de Girona no traurà fins demà la pancarta de suport als presos\nLa Junta Electoral Central va demanar que ho fessin en menys de 24 hores i el consistori diu no haver rebut notificació\nacn/ddg 03.12.2017 | 15:58\nL'Ajuntament de Girona no retirarà la pancarta on es llegeix «llibertat presos polítics» de la façana del consistori fins demà, malgrat que la Junta Electoral va demanar que ho fes en menys de 24 hores. Des del consistori al·leguen que no han rebut cap notificació formal ni tampoc la desestimació del recurs que van presentar per evitar treure la pancarta. Fonts de l'ajuntament gironí expliquen que un cop tinguin constància de la resolució de la junta, estudiaran l'escrit amb els serveis jurídics i prendran la decisió que correspongui. Tot plegat, però, serà a partir de demà, ja que durant el cap de setmana no hi ha activitat administrativa.\nLa Junta Electoral va correspondre els dos requeriments enviats la setmana passada per Ciutadans i Partit Popular demanant que es retirés la pancarta. Va ser aleshores quan l'Ajuntament de Girona va plantejar un recurs per tal d'evitar haver de despenjar el cartell com ja han hagut de fer Ribes de Freser, Figueres i Camprodon, arran d'una petició de la junta, i Olot, que va decidir retirar-lo per iniciativa pròpia.\nAmb tot, l'alcaldessa de Girona, Marta Madrenas, ja va deixar clar que si finalment havien de retirar la pancarta, buscarien una solució imaginativa. La Junta Electoral ha començat a enviar requeriments a aquells municipis que tenien penjats el cartell de «Llibertat presos polítics». El requeriment ordena retirar «qualsevol pancarta, cartell o símbol que infringeixi el principi de neutralitat i els que hagin estat declarats com a partidistes per la Junta Electoral Central.


Targetes gràfiques ATI i el controlador fglrx – GNULinux||||CAT\nLitusMayol on 22 de maig de 2009 at 08:23\nAixí com arribi a casa (sóc a la universitat!) ho probaré. Sóc un dels molts afectats! :S A mi m’obre amb 800×600, i cada cop que engego he de restablir el 1440×900 manualment, però un cop establert si hi tinc Compiz mor (obviament ara per ara el tinc aturat).\nA veure si això funciona!\nFerran on 22 de maig de 2009 at 08:32\nI amb la lliberació dels drivers no es solucionaria tampoc?\nPau on 22 de maig de 2009 at 09:15\nDoncs segur que sí… però ja podem donar gràcies que han alliberat part de la documentació. El que passa és que no estan avançant molt ràpid els desenvolupadors dels controladors lliures.\nadam on 22 de maig de 2009 at 14:24\ntrobo que els d’ATI, obtindrien millors vendes si alliberessin els drivers.\nDaerun on 22 de maig de 2009 at 23:59\nJo, en aquest sentit, ho tinc molt clar: quan toqui renovar ordinador, targeta geforce.